Gustav Adolf Jäger

Gustav Adolf Jäger senioro (la 22-an de aprilo 1851 LeopoldkaMatriční záznam o narození a křtu farnost Velký Šenov  – la 24-an de junio 1927 Krásná Lípa) estis ĉeĥa entreprenisto de germana naciieco, posedanto de plektfabriko Gustav Jäger en Krásný Buk en Ŝluknova terlango. Lia nomo restis konata precipe en popola nomigo de kotonaj subpantalonoj, jegraĵoj.

 Komencoj 
Freŝe finlerninta plektisto Gustav Adolf Jäger komencis produkti jegraĵojn en prunteprenitaj maŝinoj en malgranda fabriko en Krásná Lípa jam en la jaro 1876. En la jaro 1881 li aĉetis domon en proksima Krásný Buk. Tiutempe plimulto de produktado okazis en dometoj el la proksima kaj pli vasta ĉirkaŭaĵo. En la jaro 1892 la firmao malfermis en Ebersbach filion specialigita por infanaj kaj sportaj vestaĵoj kaj tiutempe Jäger aĉetis ankaŭ vapormaŝinon kaj maŝinojn por produktado de ŝtrumpoj.Martin Krsek: Jäger, Český rozhlas – Sever, Severočeské značky, 21. 10. 2010

 Fabriko en Krásný Buk 
eta|Reprezentanta vilao de Jäger en Krásný Buk n-ro 30
Gustav Jäger lasis en la jaro 1893 konstrui sur loko de detruita arkozona domo en Krásný Buk kelketaĝan fabrikon, kiun li poste disvastigis en pluaj jaroj. En la jaro 1908 la firmao okupigis 300 plektistojn kaj 400 hejmajn laboristojn kaj pojare ĝi prilaboris 140 tunojn da kotono, ŝafa lano, silko kaj krepo.Jägrovky se narodily v Krásném Buku!, Výběžek.eu, 1. 3. 2012

Oni produktis ĉi tie senkudritajn virinajn ŝtrumpojn, virajn ŝtrumpetojn, infanajn ŝtrumpojn, jakojn, noktoĉemizojn kaj longan subveston (trikoto kaj subpantalono). Dum la unua mondmilito estis plej granda abonanto de subpantalono la aŭstria armeo kaj tiam ĝi ankaŭ akiris nomigon jägrovky (jegraĵoj).

La firmao havis komercan reprezenton en Prago, Budapeŝto, Vieno, Lvovo, Varsovio, Tersto, Bukareŝto kaj en Parizo.

En la jaro 1901 Gustav Jäger fariĝis unu el la unuaj posedantoj de aŭtomobiloj en Bohemio, li aĉetis francan aŭtomobilon De Dion-Bouton.

Post la jaro 1918 la firmao limigis la produktadon kaj seniĝis de kelkaj uzinoj. En la jaro 1927 post morto de sia patro fariĝis direktoro Gustav Adolf Jäger junioro (1878–1954) kaj li restis ĝi ĝis fino de la dua mondmilito. Post la milito lia familio estis ellandigita kaj la fabriko naciigita, la familio daŭrigis en la tekstila entreprenado en Bavario, sed ili jam neniam atingis tian famecon. Produktado en la naciigita firmao estis finita en la jaro 1947, la maŝinoj estis post la naciigo malmuntitaj, la konstruaĵo poste servis kiel deponejo por Agrikultura provizado kaj aĉeto. Post a jaro 2000 ĝi estis deŝirita. La reprezentanta vilao de Jäger situas ĝi hodiaŭ.

 Referencoj 

 Eksteraj ligiloj 

 Jäger, Gustav, Deutsche Biografie
 Krásný Buk - Jägrova továrna (Schönbüchel - Jägers Wirkwarenfabrik), Zaniklé obce.cz
 Markéta Kachlíková: Winterkleidung: jégry, mikina, flíska, Radio Prag, Tschechisch gesagt, 5. 2. 2010

Kategorio:Ĉeĥaj entreprenistoj
Kategorio:Sudetgermanoj
Kategorio:Tekstilaj entreprenoj en Ĉeĥio
Kategorio:Plektado
Kategorio:Ĉeĥaj tekstilaj firmaoj
Kategorio:Naskiĝintoj en Velký Šenov
Kategorio:Mortintoj en Krásná Lípa
Kategorio:Naskiĝintoj la 22-an de aprilo
Kategorio:Mortintoj la 24-an de junio